《予久客思归以秋光都似宦情薄山色不如归意浓》
元代·仇远

七十古所希，我今六十余。
干时本无策，谋生术尤疏。
就食泮水宫，学辅乏薪蔬。
凜凜座无毡，踽踽出无驴。
厌厌尊无酒，呥呥食无鱼。
官居古云冷，已矣当归欤。
缅怀二女子，夫家住桐庐。
三年千里别，旷久不得书。
日者遣一力，还家问何如。
江滨桐君山，土肥药堪锄。
山根有閒地，或容房客居。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。